[Video] Dis groot pret onder die sterre met #FliekOpDieVeld-toer | Maroela Media
[Video] Dis groot pret onder die sterre met #FliekOpDieVeld-toer
AfriForum het die afgelope naweek die Afrikaanse fliek Modder en Bloed as deel van sy #FliekOpDieVeld-toer onder die sterre by die Askari Game Lodge in Magaliesberg vertoon. Laatslapers hoef hulle egter nie te bekommer nie, aangesien dié toer tot in Desember vanjaar en in nog minstens drie provinsies aangebied gaan word.
Die burgerregte-organisasie het vroeër gesê hy beoog om 36 dorpe in sewe provinsies saam met die rolprentspan van Modder en Bloed te besoek, waartydens dié rolprent op ŉ groot buitelugskerm vertoon sal word.
Die opbrengs van die #FliekOpDieVeld-vertoning by Askari Game Lodge gaan onder meer vir die stryd teen renosterstropery.
Dié geld gaan ook gebruik word om renosters te onthoring en vir veeartskoste te betaal.
Beatrice Pretorius, AfriForum se nasionale projekkoördineerder, het gesê dié toer ploeg in die verskeie gemeenskappe deur ŉ geleentheid te skep om geld in te samel. “Dit bied mense ook die geleentheid om ons Afrikaanse rolprente te ondersteun en te geniet waar daar nie noodwendig fliekteaters nie. Modder en Bloed leer fliekgangers terselfdertyd ook oor hulle geskiedenis en waar hulle vandaan kom.”
Die toer gaan nog onderneem word na die Vrystaat, Noord-Kaap en die Wes-Kaap.
Kaartjies vir die vertonings kos R60 per persoon en is beskikbaar by iTickets.
Vir meer inligting, stuur ŉ e-pos na [email protected] of [email protected].
Besoek ook Modder en Bloed of AfriForum se Facebook-blad.
[Video] ‘Vir die Voëls’-fliek gaan die ‘nostalgiese hartsnare roer’
Een van die oulikste inisiatiewe ooit, en die akkuraatste (maar terselfdertyd omdat dit so akkuraat is-baie wreed) en feitelike Afrikaanse films ooit!
Afriforum is befonk!! Ek hoop Modder en Bloed(oftewel in Engels Blood & Glory) word nog ‘n treffer wereldwyd :-)
Afriforum is befonk!! Ek hoop Modder en Bloed(oftewel in Engels Blood & Glory) word nog ‘n treffer wereldwyd!!